Document ID: 32007D0586

ΑΠΌΦΑΣΗ ΤΗΣ ΕΠΙΤΡΟΠΉΣ
της 20ής Αυγούστου 2007
για τροποποίηση της απόφασης 2007/31/ΕΚ για τη θέσπιση μεταβατικών μέτρων όσον αφορά την αποστολή από τη Βουλγαρία σε άλλα κράτη μέλη ορισμένων προϊόντων των τομέων κρέατος και γάλακτος, τα οποία διέπονται από τον κανονισμό (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου
[κοινοποιηθείσα υπό τον αριθμό Ε(2007) 3894]
(Κείμενο που παρουσιάζει ενδιαφέρον για τον ΕΟΧ)
(2007/586/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τη συνθήκη προσχώρησης της Βουλγαρίας και της Ρουμανίας,
την πράξη προσχώρησης της Βουλγαρίας και της Ρουμανίας και ιδίως το άρθρο 42,
την οδηγία 89/662/ΕΟΚ του Συμβουλίου, της 11ης Δεκεμβρίου 1989, σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο με προοπτική την υλοποίηση της εσωτερικής αγοράς (1), και ιδίως το άρθρο 9 παράγραφος 4,
Εκτιμώντας τα ακόλουθα:
(1)
Η απόφαση της Επιτροπής 2007/31/ΕΚ (2) θεσπίζει μεταβατικά μέτρα όσον αφορά την αποστολή από τη Βουλγαρία σε άλλα κράτη μέλη ορισμένων προϊόντων των τομέων κρέατος και γάλακτος, τα οποία διέπονται από το παράρτημα ΙΙΙ του κανονισμού (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών κανόνων υγιεινής για τα τρόφιμα ζωικής προέλευσης (3). Τα προϊόντα αυτά μπορούν να αποστέλλονται από τη Βουλγαρία μόνον εφόσον προέρχονται από εγκατάσταση επεξεργασίας που να αναφέρεται στον κατάλογο του παραρτήματος της εν λόγω απόφασης.
(2)
Η Βουλγαρία ζήτησε να προστεθούν ορισμένες εγκαταστάσεις στον κατάλογο του παραρτήματος της απόφασης 2007/31/ΕΚ. Οι αρμόδιες αρχές παρείχαν εγγυήσεις ότι οι εν λόγω εγκαταστάσεις πληρούν πλήρως τις κοινοτικές απαιτήσεις. Επομένως, ο κατάλογος του εν λόγω παραρτήματος πρέπει να προσαρμοσθεί αναλόγως. Για λόγους σαφήνειας, είναι σκόπιμο να αντικατασταθεί το εν λόγω παράρτημα με το παράρτημα της παρούσας απόφασης.
(3)
Ως εκ τούτου, η απόφαση 2007/31/ΕΚ πρέπει να τροποποιηθεί αναλόγως.
(4)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της απόφασης 2007/31/ΕΚ αντικαθίσταται από το κείμενο του παραρτήματος της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 20 Αυγούστου 2007.

Labels: 17
0
3
7
18
15